stanford-oval/wikipedia huggingface dataset:
พันช์ (เครื่องดื่ม)

พันช์ผสมเหล้าเบอร์เบิน
ชามใส่พันช์ และแท่นตั้ง ผลิตในโรงงาน Meissen ประเทศเยอรมนี ค.ศ. 1770 จากพิพิธภัณฑ์วิกตอเรียและอัลเบิร์ต หมายเลข C.37&A-1960
พั้นช์ (อังกฤษ: punch) เป็นคำทั่วไปที่ใช้เรียกเครื่องดื่ม มีทั้งผสมแอลกอฮอล์ และไม่ผสม มาจากคำว่า ปัญจะ ในภาษาอินเดีย คือมีส่วนผสม 5ชนิด โดยทั่วไปจะใส่ผลไม้ หรือน้ำผลไม้ ประเทศอินเดียนำเข้าเครื่องดื่มพั้นช์สู่ประเทศอังกฤษในช่วงต้นคริสต์ศตวรรษที่ 17 และจากที่นั่น พั้นช์ได้แพร่หลายไปยังประเทศอื่น ๆ นับตั้งแต่นั้นมา  โดยปกติแล้ว พั้นช์จะมีเสิร์ฟตามงานเลี้ยง โดยจะใส่ในถ้วยกว้างและใหญ่ที่เรียกว่า ชามใส่พั้นช์
พันธบัตรสงคราม

พันธบัตรสงครามของสหรัฐ มูลค่า 1,000 ดอลลาร์ ตราขึ้นเมื่อค.ศ. 1847 เพื่อใช้เป็นทุนในสงครามเม็กซิโก–อเมริกา
พันธบัตรสงครามของจักรวรรดิออสเตรียในสงครามโลกครั้งที่หนึ่ง มูลค่า 200 โครเนิน
พันธบัตรสงคราม (อังกฤษ: War bond) คือตราสารหนี้ประเภทหนึ่งซึ่งออกโดยรัฐบาลเพื่อเป็นเงินทุนสนับสนุนปฏิบัติการทางการทหารและค่าใช้จ่ายที่เกี่ยวข้องในยามศึกสงคราม พันธบัตรสงครามมีคุณสมบัติเหมือนตราสารหนี้ที่ออกโดยเอกชนทุกประการ สามารถซื้อขายโดยตรงหรือผ่านตลาดหุ้น อย่างไรก็ตาม พันธบัตรสงครามมักกำหนดผลตอบแทนต่ำกว่าตราสารหนี้ทั่วไป โดยชูเรื่องความรักชาติและการป้องกันชาติมาเป็นแรงจูงใจในการซื้อ พันธบัตรสงครามบางรุ่นไม่มีการจ่ายดอกเบี้ยด้วยซ้ำ แต่ขายโดยมีส่วนลดจากราคาหน้าตั๋ว
ประเทศที่เคยมีการออกพันธบัตรสงครามได้แก่ สหรัฐ, สหราชอาณาจักร, แคนาดา, เยอรมนี, ฝรั่งเศส, ออสเตรีย, ญี่ปุ่น เป็นต้น
พอล พ็อตส์

| พอล พ็อตส์ |
| --- | --- |

ข้อมูลพื้นฐาน
ชื่อเกิด: พอล โรเบิร์ต พ็อตส์
เกิด: 13 ตุลาคม พ.ศ. 2513 (54 ปี)
ที่เกิด: เมืองบริสตอล ประเทศอังกฤษ
อาชีพ: นักร้อง
ช่วงปี: พ.ศ. 2550 - ปัจจุบัน
ค่ายเพลง: โซนี่ บีเอ็มจี

เว็บไซต์: paulpottsofficial.com
พอล โรเบิร์ต พ็อตส์ (อังกฤษ: Paul Robert Potts) เป็นนักร้องโอเปร่าระดับเสียงเทเนอร์ ชาวอังกฤษ เกิดเมื่อวันที่ 13 ตุลาคม ค.ศ. 1970 เป็นผู้ชนะเลิศรายการแข่งขันทางโทรทัศน์ชุด Britain's Got Talent โดยร้องเพลงโอเปร่า "Nessun Dorma" จาก Turandot
ประวัติ

พ็อตส์เกิดที่เมืองบริสตอล ประเทศอังกฤษ บิดาคือนายโรแลนด์ พ็อตส์ เป็นคนขับรถประจำทาง มารดาคือนางยอนเน พนักงานแคชเชียร์ในซูเปอร์มาเก็ต มีน้องชาย 2 คนและน้องสาว 1 คน พ็อตส์เข้าเรียนที่โรงเรียนเซนต์แมรี เรดคลิฟฟ์ และรักการร้องเพลงมาตั้งแต่เด็ก เขาได้เข้าร่วมวงประสานเสียงของโรงเรียนเชสเตอร์ปาร์คจูเนียร์ และวงประสานเสียงของโบสถ์ในบริสตอลหลายแห่ง
พ็อตส์ในวัยเด็กมักถูกเพื่อนล้อเลียนเสมอ ทำให้เขาเป็นคนขาดความมั่นใจในตัวเอง ในการสัมภาษณ์ของพ็อตส์ก่อนการแสดงในรอบรองชนะเลิศ พ็อตส์เล่าว่าสาเหตุการล้อเลียนสำคัญก็คือเสียงของเขาเอง
พ็อตส์จบการศึกษาจากมหาวิทยาลัยพลีมัธเซนต์มาร์คแอนด์เซนต์จอห์น สาขามนุษยศาสตร์ ในปี ค.ศ. 1993 ด้วยคะแนนเกียรตินิยม และเป็นสมาชิกสภา Liberal Democrats ของเมืองบริสตอลตั้งแต่ ค.ศ. 1996 ถึง 2003
ประวัติ > ประสบการณ์ทำงานก่อนหน้า

พ็อตส์เริ่มร้องเพลงโอเปร่าในการแข่งขันคาราโอเกะในปี ค.ศ. 1999 โดยแต่งเป็น ลูชิอาโน ปาวารอตติ ปีเดียวกันนั้นเขาได้เข้าแข่งขันในรายการ My Kind of Music ของ Michael Barrymore ซึ่งแม้เขาจะไม่สามารถชนะเลิศ แต่ก็ได้เงินรางวัลไปถึง 8,000 ปอนด์ ซึ่งมากพอจะช่วยค่าใช้จ่ายในการเดินทางไปเรียนร้องเพลงที่อิตาลีตามความใฝ่ฝัน
พ็อตส์ได้เริ่มงานแสดงโดยรับบทเล็ก ๆ ในละคร The Prince of Persia และ เรื่อง Turandot ของ Puccini ต่อมาเขาได้แสดงเป็น Don Basilio ใน Marriage of Figaro ของโมซาร์ทในปี 2000; Don Carlos ใน Don Carlos ของแวร์ดี ในปี 2001; Don Ottavio ใน Don Giovanni ของโมซาร์ทในปี 2003; และเป็น Radames ใน Aida ของแวร์ดี ในปี 2003
จากการให้สัมภาษณ์ พ็อตส์เล่าว่าเขาต้องแสดงใน Aida ทั้ง ๆ ที่เป็นเนื้องอก (adrenal tumor) และหมอสั่งให้งดทำงานแล้ว หลังจากผ่าตัดไม่นานเขาก็แสดงใน Manon Lescaut อีก จนกระทั่งเกิดอุบัติเหตุกับรถจักรยานในปี 2003 ทำให้กระดูกไหปลาร้าหัก พ็อตส์จึงไม่สามารถดำเนินอาชีพนักร้องโอเปร่าได้อีก เขาหันไปเป็นเซลส์ขายโทรศัพท์มือถือ แต่ด้วยปัญหาด้านการเงินทำให้เขาหวนกลับมาเข้าแข่งขันในรายการ Britain's Got Talent ทั้งที่ไม่ได้ร้องเพลงมานานถึง 4 ปีแล้ว
ประวัติ > บริเทนส์กอตแทเลินต์

วันที่  9 มิถุนายน ค.ศ. 2007 เป็นวันที่ออกอากาศเทปการทดสอบรอบคัดเลือกของรายการ Britain's Got Talent ซึ่งเป็นรายการทางโทรทัศน์ออกฉายในประเทศอังกฤษ การคัดเลือกจัดที่เวลส์มิลเลนเนียมเซ็นเตอร์ ที่เมืองคาร์ดิฟเมื่อวันที่ 17 มีนาคม ค.ศ. 2007 พ็อตส์ผู้ประหม่าได้ร้องเพลง "Nessun Dorma" ของ Giacomo Puccini และได้รับการตอบรับด้วยการยืนขึ้นปรบมืออย่างยาวนานของผู้ชมในห้องส่งกว่า 2,000 คน
พ็อตส์ผ่านเข้าสู่รอบชนะเลิศการแข่งขันรายการนั้นโดยได้รับการโหวตจากผู้ชมทางบ้านสูงที่สุด เขาร้องเพลง "Nessun Dorma" อีกครั้งในรอบชิงชนะเลิศเมื่อวันที่ 17 มิถุนายน ค.ศ. 2007 และได้รับรางวัลชนะเลิศโดยได้รับการโหวตสูงที่สุดกว่า 2 ล้านโหวต รวมถึงได้รับเกียรติเข้าร่วมการแสดง Royal Variety Performance ในวันที่ 3 ธันวาคม 2007 โดยได้แสดงต่อหน้าพระที่นั่งของสมเด็จพระราชินีนาถเอลิซาเบธที่ 2
การงานอาชีพหลังการแข่งขัน

พ็อตส์ได้เข้าร่วมการแสดงดนตรีมากมาย และได้ออกอัลบั้มเดี่ยว ชุด One Chance ที่กลายเป็นเพลงฮิตขึ้นอันดับหนึ่งของแทบทุกประเทศในยุโรป เดือนธันวาคม ค.ศ. 2007 นายกรัฐมนตรี กอร์ดอน บราวน์ ได้มอบรางวัล discography plaque ให้แก่พ็อตส์ในโอกาสที่จำหน่ายอัลบั้ม One Chance ได้มากกว่า 2,000,000 ชุด อันเป็นที่เชิดหน้าชูตาในฐานะนักร้องโอเปร่าจากประเทศอังกฤษ
นอกจากนี้ยังมีการนำเอาชีวประวัติของเขาไปสร้างภาพยนตร์ชื่อเรื่อง One Chance นำแสดงโดยนักร้องและพิธีกรชื่อดัง เจมส์ คอร์เดน และกำกับภาพยนตร์โดย เดวิด แฟรงเคล (จาก The Devil Wears Prada) ออกฉายในประเทศอังกฤษ เมื่อวันที่ 25 ตุลาคม ค.ศ. 2013
Discography > อัลบั้ม

| ปี | ชื่อ | ชาร์ต> ทั่วโลก | ชาร์ต> UK | ชาร์ต> IRE | ชาร์ต> TW | ชาร์ต> NOR | ชาร์ต> SWE | ชาร์ต> CAN | ชาร์ต> DEN | ชาร์ต> AU | ชาร์ต> NZ | ชาร์ต> COL | ชาร์ต> HK | ชาร์ต> SOU | ชาร์ต> MEX | ชาร์ต> GER | ชาร์ต> NET | ชาร์ต> PER | ชาร์ต> AUS | ชาร์ต> SWI | ชาร์ต> ESP | ชาร์ต> USA | ชาร์ต> BEL | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  | ชาร์ต>  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2007 | One Chance | 4 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 1 | 2 | 3 | 3 | 4 | 9 | 23 | 29 |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| 2007 | One Chance - The Christmas Edition | - | 19 | - | - | - | - | - | - | - | - | - | - | - | - | - | - | - | - | - | - | - | - |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
นับถึงปัจจุบัน One Chance ยังคงเป็นอันดับหนึ่งของอัลบั้มชาร์ตในประเทศอังกฤษติดต่อกันเป็นเวลา 56 สัปดาห์
Discography > ซิงเกิล

| ปี | ซิงเกิล | อัลบั้ม | อันดับในชาร์ต> UK | อันดับในชาร์ต> SWI | อันดับในชาร์ต> TW | อันดับในชาร์ต> AUS | อันดับในชาร์ต> GER |
| --- | --- | --- | --- | --- | --- | --- | --- |
| 2007/8 | "Nessun Dorma" | "One Chance" | 100 | 12 | 2 | 10 | 2 |
ในเยอรมัน เพลง "Nessun Dorma" ของพอล พ็อตส์ เป็นซิลเกิลที่ถูกดาวน์โหลดมากที่สุดเป็นประวัติการณ์ในชาร์ตเพลงเยอรมัน รวมถึงเป็นอันดับเพลงคลาสสิกสูงที่สุดในชาร์ตเพลงเยอรมันด้วย โดยที่เพลง  "Nessun Dorma" ของ ลูชิอาโน ปาวารอตติ ในปี 1990 อยู่ที่อันดับที่ 61
พอล ไซมอน

| Paul Simon |
| --- | --- |
พอล ไซมอน ในปี พ.ศ. 2550
สารนิเทศภูมิหลัง
เกิด:  (1941-10-13) 13 ตุลาคม ค.ศ. 1941 (83 ปี) พอล เฟรเดริก ไซมอน
คู่สมรส: อีดี บริคเกล (2535-ปัจจุบัน) แครี ฟิชเชอร์ (2526-2527) เป็กกี ฮาร์เปอร์ (2512-2518)
อาชีพ: นักร้อง นักแต่งเพลง
ปีที่แสดง: พ.ศ. 2500 - ปัจจุบัน
ฐานข้อมูล
IMDb
พอล ไซมอน (อังกฤษ: Paul Frederic Simon; 13 ตุลาคม พ.ศ. 2484 - ) นักร้อง นักแต่งเพลงชาวอเมริกัน หนึ่งในสมาชิกวงดูโอ ไซมอน แอนด์ การ์ฟังเกล ซึ่งมีผลงานร่วมกับอาร์ต การ์ฟังเกล ช่วงปี พ.ศ. 2507 - พ.ศ. 2513 และออกผลงานเดี่ยว
พอล ไซมอน เกิดในครอบครัวชาวโรมาเนียเชื้อสายยิว เป็นเพื่อนกับอาร์ต การ์ฟังเกล มาตั้งแต่เด็ก เคยมีผลงานร่วมกันมาตั้งแต่ปี พ.ศ. 2499 ในชื่อวงดูโอ "ทอม แอนด์ เจอรี" (การ์ฟังเกลใช้ชื่อแฝงว่า "ทอม กราฟ" ไซมอนใช้ชื่อแฝงว่า "เจอรี แลนดิส") และหันไปทำงานเดี่ยว ออกผลงานร่วมกับศิลปินหลายคน รวมทั้ง แคโรล คิง
ในปี พ.ศ. 2507 พอล ไซมอน และอาร์ต การ์ฟังเกล ผลิตผลงานร่วมกันในสังกัตโคลัมเบีย เรคคอร์ดส ในชื่อ "ไซมอน แอนด์ การ์ฟังเกล" กับอัลบั้ม Wednesday Morning, 3 A.M. ในช่วงแรกไม่ได้รับการตอบรับที่ดีนัก  แต่กลุ่มผู้ฟังเริ่มชื่นชอบเพลง "The Sounds of Silence" จนกระทั่งเพลงนี้ติดอันดับหนึ่งในสหรัฐอเมริกา
ไซมอน แอนด์ การ์ฟังเกล มีผลงานอัลบัมร่วมกัน 5 ชุด มีซิงเกิลที่ประสบความสำเร็จเช่น "The Sounds of Silence", "Mrs. Robinson", "Bridge over Troubled Water", "Scarborough Fair" และ "The Boxer" ก่อนจะแยกย้ายกันไปทำงานส่วนตัว และกลับมาแสดงดนตรีสดร่วมกันเป็นครั้งคราว โดยครั้งที่ประสบสำเร็จสูงสุดคือ การแสดงสดที่เซ็นทรัลพาร์ก เมื่อวันที่ 19 กันยายน พ.ศ. 2524 ซึ่งมีผู้ชมมากกว่า 500,000 คน
หลังจากแยกวงในปี พ.ศ. 2514 พอล ไซมอนผลิตผลงานเดี่ยวออกมาอย่างสม่ำเสมอ ผลงานที่ประสบความสำเร็จคืออัลบัม Paul Simon (1972), There Goes Rhymin' Simon (1973), Still Crazy After All These Years (1975) โดยเฉพาะอัลบัม Graceland (1986) และ The Rhythm of the Saints (1990) ในแนวเวิร์ลมิวสิก ซึ่งทำให้เกิดกระแสความนิยมดนตรีประเภทนี้
ผลงาน > อัลบัมในนาม ไซมอน แอนด์ การ์ฟังเกล

Wednesday Morning, 3 A.M. (1964) (#24 UK #30 US)
Sounds of Silence (1966) (#13 UK #21 US)
Parsley, Sage, Rosemary and Thyme (1966) (#15 UK #4 US)
Bookends (1968) (#1 UK #1 US)
Bridge Over Troubled Water (1970) (#1 UK #1 US, 8X Platinum)
The Graduate Original Soundtrack (1968)
The Concert in Central Park (1982)
ผลงาน > อัลบัมเดี่ยว

The Paul Simon Songbook (1965)
Paul Simon (1972) (#4 US)
There Goes Rhymin' Simon (1973) (#2 US)
Still Crazy After All These Years (1975) (#1 US)
One Trick Pony (1980) (#12 US)
Hearts and Bones (1983) (#35 US)
Graceland (1986) (#1 US)
The Rhythm of the Saints (1990) (#4 US)
Songs from The Capeman (1997) (#42 US)
You're the One (2000) (#19 US)
Surprise (2006) (#14 US)
ผลงาน > อัลบัมบันทึกการแสดงสด

Paul Simon in Concert: Live Rhymin' (1974) (#33 US)
Paul Simon's Concert in the Park, August 15, 1991 (1991) (#74 US)
แหล่งข้อมูลอื่น

Official website for Paul Simon
Paul Simon at MySpace
Paul Simon at Last.fm
พังพอนเล็ก

| พังพอนเล็ก |
| --- | --- |

สถานะการอนุรักษ์
 ความเสี่ยงต่ำ  (IUCN 2.3)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Herpestidae
สกุล:: Herpestes
สปีชีส์:: H.  javanicus
ชื่อทวินาม
Herpestes javanicus (É. Geoffroy Saint-Hilaire, 1818)

ชนิดย่อย
  H. j. javanicus   H. j. auropunctatus   H. j. exilis   H. j. orientalis   H. j. pallipes   H. j. palustris   H. j. peninsulae   H. j. perakensis   H. j. rafflesii   H. j. rubifrons   H. j. siamensis   H. j. tjerapai  

แผนที่แสดงการกระจายพันธุ์
พังพอนเล็ก หรือ พังพอนธรรมดา (อังกฤษ: Small asian mongoose, Small indian mongoose; ชื่อวิทยาศาสตร์: Herpestes javanicus) เป็นสัตว์กินเนื้อชนิดหนึ่ง  ในวงศ์ Herpestidae มีขนาดเล็ก ขนบนหัวมีสีน้ำตาลแดงจนถึงน้ำตาลเข้ม ขามีสีเดียวกับลำตัวหรือเข้มกว่าเล็กน้อย หางยาวประมาณ 2 ใน 3 ของลำตัว เมื่อตกใจจะพองขนทำให้ดูตัวใหญ่กว่าปกติ เพศเมียจะมีเต้านมทั้งหมด 3 คู่
มีความยาวลำตัวและหัว 35-41 เซนติเมตร ความยาวหางประมาณ 25-29 เซนติเมตร
พังพอนเล็กมีการกระจายพันธุ์ที่กว้างขวางมากตั้งแต่อิหร่าน, ปากีสถาน, อินเดีย, พม่า, เนปาล, รัฐสิกขิม, บังกลาเทศ, ไทย, ลาว, กัมพูชา, เวียดนาม, มาเลเซียและเกาะชวา จึงทำให้มีชนิดย่อยมากถึง 12 ชนิด (ดูในเนื้อหา)
มีพฤติกรรมชอบอาศัยตามป่าโปร่งหรือทุ่งหญ้ามากกว่าป่าดิบทึบ ดังนั้นจึงมักเห็นพังพอนเล็กอาศัยอยู่แม้แต่ในเขตเมือง มักอาศัยอยู่ตามลำพังในโพรงดินที่ขุดไว้ หรือโพรงไม้ ยกเว้นในฤดูผสมพันธุ์หรือมีลูกอ่อนที่อาจอยู่เป็นคู่หรือเป็นกลุ่มเล็ก ๆ  อาหารได้แก่ สัตว์ทั่วไปขนาดเล็ก หรือบางครั้งอาจล่าเหยื่อที่มีขนาดใหญ่กว่าลำตัว เช่น ไก่ป่า กินได้ ออกหากินทั้งกลางวันและกลางคืน พังพอนเล็กจัดเป็นสัตว์ที่มีความปราดเปรียวว่องไวมาก อีกทั้งมีนิสัยที่ไม่กลัวใคร จึงเป็นที่ทราบกันดีว่าชอบที่จะสู้กับงูพิษ โดยเฉพาะงูเห่าเมื่อเผลอจะโดดกัดคองูจนตาย มีฤดูผสมพันธุ์ที่ไม่แน่นอน มักจะผสมกันในโพงดิน ออกลูกครั้งละ 2-4 ตัว ใช้เวลาตั้งท้องนาน 6 สัปดาห์ สมัยก่อนในบางบ้านจะเลี้ยงพังพอนไว้สำหรับจับหนูหรือสัตว์ที่ทำรังควานในบ้านชนิดอื่น ๆ แทนแมว ซึ่งได้ผลดีกว่าแมวเสียอีก พังพอนเล็กแม้เป็นสัตว์ดุ แต่หากเลี้ยงตั้งแต่เล็กก็จะเชื่องกับเจ้าของ ในสถานที่เลี้ยงพบว่ามีอายุยืนประมาณ 6 ปี
ปัจจุบันเป็นสัตว์ป่าคุ้มครองตามพระราชบัญญัติสงวนและคุ้มครองสัตว์ป่า พุทธศักราช 2535
แหล่งข้อมูลอื่น

ข้อมูลที่เกี่ยวข้องกับ Herpestes javanicus ที่วิกิสปีชีส์
พันธบัตรอัตราผลตอบแทนสูง

ในทางการเงิน ตราสารหนี้อัตราผลตอบแทนสูง  (ตราสารหนี้ที่ไม่ใช่อันดับการลงทุน, ตราสารหนี้ที่มีอันดับเก็งกำไร หรือ ตราสารหนี้ขยะ) (อังกฤษ: Junk Bond หรือ Speculative Bond) เป็นตราสารหนี้ที่อยู่ในระดับต่ำกว่าระดับน่าลงทุน (คือ ตั้งแต่ระดับ BB+ ลงไป จนถึง D)  ตราสารหนี้เหล่านี้มีความเสี่ยงสูงจากการผิดนัดชำระหนี้หรือสินเชื่อที่ไม่พึงประสงค์อื่น ๆ แต่ให้อัตราผลตอบแทนที่สูงกว่าตราสารหนี้ที่มีคุณภาพที่ดีเพื่อที่จะดึงดูดนักลงทุน โดยตราสารหนี้ที่มีอันดับเครดิตที่ต่ำมากเท่าไร ก็จะมีผลตอบแทนที่สูงขึ้นมากเท่านั้น
พังผืดอักเสบมีเนื้อตาย

| พังผืดอักเสบมีเนื้อตาย (Necrotizing fasciitis) |
| --- | --- |
ชื่ออื่น: Flesh-eating bacteria, flesh-eating bacteria syndrome, necrotizing soft tissue infection (NSTI), fasciitis necroticans

ขาซ้ายของผู้ป่วยพังผืดอักเสบมีเนื้อตาย แสดงให้เห็นบริเวณที่เปลี่ยนเป็นสีแดงและมีเนื้อตายเป็นวงกว้าง
การออกเสียง: /ˈnɛkrəˌtaɪzɪŋ ˌfæʃiˈaɪtɪs/ or /ˌfæs-/ 
สาขาวิชา: Infectious disease
อาการ: Severe pain, fever, purple colored skin in the affected area
การตั้งต้น: เริ่มเป็นอย่างเฉียบพลันและลุกลามอย่างรวดเร็ว
สาเหตุ: Multiple types of bacteria, occasional fungus
ปัจจัยเสี่ยง: Poor immune function such as from diabetes or cancer, obesity, alcoholism, intravenous drug use, peripheral artery disease
วิธีวินิจฉัย: Based on symptoms, medical imaging
โรคอื่นที่คล้ายกัน: Cellulitis, pyomyositis, gas gangrene
การป้องกัน: Wound care, handwashing
การรักษา: Surgery to remove the infected tissue, intravenous antibiotics
พยากรณ์โรค: ~30% mortality
ความชุก: 0.7 per 100,000 per year
พังผืดอักเสบมีเนื้อตาย (อังกฤษ: necrotizing fasciitis) เป็นการติดเชื้อของเนื้อเยื่ออ่อนที่ทำให้มีการตายของเนื้อเยื่อ เกิดขึ้นและลุกลามได้อย่างรวดเร็ว ผู้ป่วยอาจมีอาการผิวหนังบริเวณที่เป็นกลายเป็นสีแดงหรือสีม่วง เจ็บปวด มีไข้ และอาเจียนได้ อวัยวะที่พบบ่อยคือแขนขาและบริเวณฝีเย็บ
เชื้อมักเข้าสู่ร่างกายผ่านรอยแยกที่ผิวหนังเช่นจากรอยบาดหรือแผลไฟไหม้ ปัจจัยเสี่ยงที่สำคัญได้แก่ภาวะภูมิคุ้มกันบกพร่องต่างๆ เช่น เบาหวาน มะเร็ง โรคอ้วน การติดสุรา การใช้ยาเสพติด และโรคหลอดเลือดส่วนปลาย ส่วนใหญ่ไม่ติดต่อจากคนสู่คน แบ่งออกเป็นสี่ชนิดขึ้นอยู่กับเชื้อที่เป็นสาเหตุ ผู้ป่วยราว 55-80% ติดเชื้อแบคทีเรียมากกว่า 1 ชนิด เชื้อที่พบบ่อยถึงหนึ่งในสามคือแบคทีเรีย Staphylococcus aureus สายพันธุ์ดื้อยาเมทิซิลิน (MRSA) การตรวจภาพรังสีอาจมีส่วนช่วยในการวินิจฉัยในผู้ป่วยบางราย
แหล่งข้อมูลอื่น

| --- | --- |
การจำแนกโรค: DICD-10: M72.6 ICD-9-CM: 728.86 MeSH: D019115 DiseasesDB: 31119
ทรัพยากรภายนอก: MedlinePlus: 001443 eMedicine: emerg/332 derm/743
พอลลา ครีมเมอร์

| พอลล่า ครีมเมอร์   Paula Creamer |
| --- | --- |

ข้อมูลส่วนตัว
ฉายา: พิงค์ แพนเตอร์
เกิด:  (1986-08-05) 5 สิงหาคม ค.ศ. 1986 (38 ปี) เมาน์เทนวิว แคลิฟอร์เนีย สหรัฐอเมริกา
ส่วนสูง: 5 ft 9 in (175 cm)
สัญชาติ:  สหรัฐอเมริกา
การเล่นอาชีพ
เริ่มเล่นอาชีพ: ปี 2006
ทัวร์ล่าสุด: แอลพีจีเอ
ชนะเลิศอาชีพ: 9
ผลงานที่ดีที่สุดในเอลพีจีเอเมเจอร์แชมเปียนชิป 
วีเมนส์ พีจีเอ แชมเปียนชิป: ที่ 3 ร่วม (2005)
ยูเอส วีเมนส์ โอเพน: แชมป์ (2010)
วีเมนส  บริติช โอเพน: ที่ 3 ร่วม (2009)
พอลล่า ครีมเมอร์ (อังกฤษ: Paula Creamer) เกิดเมื่อวันที่ 5 สิงหาคม ค.ศ. 1986 เป็นนักกอล์ฟชาวอเมริกัน ปัจจุบันเล่นอยู่ใน แอลพีจีเอ ทัวร์ เธอชนะทัวร์นาเมนท์ในการแข่งขันอาชีพมาแล้ว 11 รายการ เป็นรายการแอลพีจีเอ 9 รายการ ครีมเมอร์เคยเป็นนักกอล์ฟหญิงหมายเลข 2 ของโลก จากการจัดอันดับ ของ โรเล็กซ์ แรงกิ้งส์ เธอเป็นแชมป์ ยูเอส วีเมนส์ โอเพ่น คนล่าสุด และยังเป็นผู้เล่นของทีมสหรัฐอเมริกา ในการแข่งขัน โซลเฮม คัพ มาแล้ว 3 ครั้ง ได้รับฉายาว่า "พิงค์ แพนเตอร์"
ประวัติ

ครีมเมอร์ เกิดเมื่อวันที่ 5 สิงหาคม ค.ศ. 1986 ที่เมือง เมาน์เทน วิว รัฐ แคลิฟอร์เนีย เป็นลูกคนเดียวของคุณพ่อ ที่มีอาชีพนักบิน และคุณแม่ซึ่งเป็นแม่บ้าน ในวัยเด็ก ครีมเมอร์ได้มีส่วนร่วมในการเต้นแอโรบิคและยิมนาสติก ครีมเมอร์เริ่มเล่นกอล์ฟเมื่ออายุ 10 ปี และเมื่ออายุ 12 เธอสามารถชนะการแข่งขันกอล์ฟเยาวชนในระดับภูมิภาคได้ถึง 13 รายการติดต่อกัน
ในขณะที่ยังเป็นมือสมัครเล่นอยู่นั้น ครีมเมอร์ชนะการแข่งขัน 19 รายการ โดย 11 รายการนั้นเป็นของ American Junior Golf Association (AJGA) ทำให้เธอได้เป็นผู้เล่นยอดเยี่ยมของ AJGA ในปี 2003 และในปี 2004 เธอได้เข้าแข่งขันรายการ ShopRite LPGA Classic ซึ่งเป็นรายการแอลพีจีเอ และได้อันดับที่ 2 ซึ่งเป็นรอง คริสตี้ เคอร์ แชมป์ในปีนั้น เพียงสโตรกเดียว และในปีเดียวกัน เธอได้ชนะรายการ LPGA Tour Final Qualifying Tournament ทำให้เธอได้เป็นสมาชิกของ แอลพีจีเอ ทัวร์ ตั้งแต่ปี 2005 เป็นต้นมา
ประวัติการเล่นอาชีพ

ครีมเมอร์เริ่มต้นการเล่นอาชีพในปี 2005 และได้ชนะการแข่งขัน Sybase Classic เป็นรายการแรก และถือเป็นผู้เล่นที่มีอายุน้อยที่สุดที่ได้แชมป์แอลพีจีเอทัวร์ ต่อมาในปีเดียวกัน เธอได้แชมป์ที่ 2 ในการเล่นอาชีพ ได้แก่รายการ Evian Masters ซึ่งเป็นรายการที่มีเงินรางวัลสูง ทำให้เธอกลายเป็นนักกอล์ฟที่อายุน้อยที่สุด ที่สามารถทำเงินรางวัลเกิน 1 ล้านเหรียญ ได้เร็วที่สุดของแอลพีจีเอ และเมื่อจบฤดูกาล ครีมเมอร์ได้รับรางวัลผู้เล่นหน้าใหม่ยอดเยี่ยมแห่งปี และทำเงินรางวัลไป 1.5 ล้านเหรียญ เป็นอันดับที่ 2 รองจาก แอนนิก้า โซเรนสแตม รวมถึงสถิติ เข้าแข่งขัน 25 รายการ ติด Top 3 ถึง 8 รายการ
ในปี 2006 ครีมเมอร์ได้ถูกจัดอันดับ ให้เป็นนักกอล์ฟหญิงหมายเลข 2 ของโลก รองจาก แอนนิก้า โซเรนสแตม (20 กุมภาพันธ์ 2006) ในปีนี้เธอมีอาการบาดเจ็บ ทำให้เธอไม่ได้แชมป์แอลพีจีเอทัวร์เลย แต่อย่างไรก็ตาม เธอยังคงทำเงินรางวัลเกิน 1 ล้านเหรียญ และผ่านการตัดตัวทุกรายการที่เธอลงเล่น ติด Top 10 ทั้งหมด 14 จาก 27 รายการ ผลงานที่ดีที่สุดคือ การได้ที่ 2 ร่วม รายการ The Mitchell Company Tournament of Champions
ในปี 2007 ครีมเมอร์ชนะรายการแอลพีจีเอทัวร์ 2 รายการ ได้แก่ รายการ SBS Open at Turtle Bay ในตอนต้นปี และรายการ The Mitchell Company Tournament of Champions ในตอนปลายปี ในปีนี้ เธอยังได้เป็นผู้เล่นของทีมสหรัฐอเมริกา ในรายการ โซลเฮม คัพ เป็นครั้งที่ 2 และเมื่อสิ้นสุดฤดูกาล เธอติด Top 10 ทั้งหมด 13 รายการ และทำเงินรางวัล 1.3 ล้านเหรียญ เป็นอันดับที่ 3 รองจาก ลอเรน่า โอชัว และ ซูซาน เพ็ตเตอร์สัน
ในปี 2008 ถือเป็นปีที่ประสบความสำเร็จมากที่สุดสำหรับครีมเมอร์ เธอชนะรายการแอลพีจีเอทัวร์ถึง 4 รายการ และทำเงินรางวัลสูงถึง 1.8 ล้านเหรียญ ซึ่งถือว่าสูงที่สุดในการเล่นอาชีพของเธอ
ในปี 2009 เป็นอีกปีที่ครีมเมอร์มีอาการบาดเจ็บรบกวน ทำให้เธอไม่ได้แชมป์แอลพีจีเอทัวร์เลย ผลงานที่ดีที่สุด คือการได้ที่ 2 รายการ LPGA Corning Classic และ Lorena Ochoa Invitational ครีมเมอร์ทำเงินรางวัลไป 1.1 ล้านเหรียญ
ในปี 2010 ครีมเมอร์ได้รับบาดเจ็บที่นิ้วมือ ทำให้เธอต้องพักการแข่งขันในช่วงเวลาหนึ่ง และเมื่อเธอกลับมาแข่งขันอีกครั้ง เธอได้ชนะรายการเมเจอร์ U.S. Women's Open ซึ่งเป็นแชมป์รายการเมเจอร์แรกในชีวิตของเธอ ครีมเมอร์ติด Top 10 ทั้งหมด 4 จาก 14 รายการที่เธอเข้าแข่งขัน
ผลงาน

| ลำดับ | วันที่ | รายการ | สกอร์ | ชนะอันดับ 2 | อันดับ 2 | เงินรางวัล ($) |
| --- | --- | --- | --- | --- | --- | --- |
| 1 | 22 พฤษภาคม 2005 | Sybase Classic | -6 (69-68-71-70=278) | 1 สโตรก |  จอง จาง    กลอเรีย ปาร์ค | 187,500 |
| 2 | 23 กรกฎาคม 2005 | Evian Masters | -15 (68-68-66-71=273) | 8 สโตรก |  ลอเรน่า โอชัว    มิเชล วี | 375,000 |
| 3 | 17 กุมภาพันธ์ 2007 | SBS Open at Turtle Bay | -9 (67-70-70=207) | 1 สโตรก |  จูเลียตา กรานาดา | 165,000 |
| 4 | 11 พฤศจิกายน 2007 | The Mitchell Company Tournament of Champions | -20 (67-65-68-68=268) | 8 สโตรก |  เบอร์ดี้ คิม | 150,000 |
| 5 | 23 กุมภาพันธ์ 2008 | Fields Open in Hawaii | -16 (66-68-66=200) | 1 สโตรก |  จอง จาง | 195,000 |
| 6 | 4 พฤษภาคม 2008 | SemGroup Championship | -2 (70-71-69-72=282) | เพลย์ออฟ |  จูลี่ อิงค์สเตอร์ | 270,000 |
| 7 | 13 กรกฎาคม 2008 | Jamie Farr Owens Corning Classic | -16 (60-65-70-73=268) | 2 สโตรก |  นิโคล คาสทราลี่ย์ | 195,000 |
| 8 | 5 ตุลาคม 2008 | Samsung World Championship | -9 (68-74-68-69=279) | 1 สโตรก |  ซง ฮี คิม | 250,000 |
| 9 | 11 กรกฎาคม 2010 | U.S. Women's Open | -3 (72-70-70-69=281) | 4 สโตรก |  นา ยอน ชอย    ซูซาน เพ็ตเตอร์สัน | 585,000 |
รางวัล

American Junior Golf Association Player of the Year: 2003
Golfweek Junior of the Year: 2003
Golf Digest Junior of the Year: 2003
Golfweek Amateur of the Year: 2004
Golf Digest Amateur of the Year: 2004
American Junior Golf Association Nancy Lopez Award: 2005
LPGA Rookie of the Year: 2005
พังผืดของปอด

| Pulmonary fibrosis |
| --- | --- |
ชื่ออื่น: Interstitial pulmonary fibrosis

Clubbing of the fingers in idiopathic pulmonary fibrosis
สาขาวิชา: Pulmonology
อาการ: Shortness of breath, dry cough, feeling tired, weight loss, nail clubbing
ภาวะแทรกซ้อน: Pulmonary hypertension, respiratory failure, pneumothorax, lung cancer
สาเหตุ: Environmental pollution, certain medications, connective tissue diseases, interstitial lung disease, unknown
การรักษา: Oxygen therapy, pulmonary rehabilitation, lung transplantation
ยา: Pirfenidone, nintedanib
พยากรณ์โรค: Poor
ความชุก: >5 million people
พังผืดของปอด (อังกฤษ: pulmonary fibrosis) คือภาวะที่เนื้อปอดกลายเป็นพังผืดหรือแผลเป็น ผู้ป่วยอาจมีอาการหายใจลำบาก ไอแห้ง อ่อนเพลีย น้ำหนักลด และเล็บปุ้มได้ ภาวะแทรกซ้อนที่อาจพบได้ เช่น ความดันเลือดในปอดสูง การหายใจล้มเหลว ปอดรั่ว หรือมะเร็งปอด เป็นต้น
สาเหตุอาจเกิดจากมลพิษ ยาบางชนิด โรคเนื้อเยื่อเกี่ยวพัน การติดเชื้อ โรคของเนื้อปอด เป็นต้น สาเหตุที่พบบ่อยที่สุดคือพังผืดของปอดที่ไม่ทราบสาเหตุ ซึ่งเป็นโรคของเนื้อปอดที่ยังไม่ทราบสาเหตุ การวินิจฉัยอาจทำโดยวินิจฉัยจากอาการ จากการถ่ายภาพรังสี การตัดชิ้นเนื้อปอด และการตรวจสมรรถภาพปอด
โรคนี้ยังไม่มีวิธีรักษาให้หายขาด และการรักษาโดยทั่วไปก็ยังทำได้จำกัด มักเน้นการรักษาไปที่การบรรเทาอาการ เช่น การรักษาด้วยการให้ออกซิเจน การทำกายภาพบำบัดของปอด เป็นต้น ยาบางชนิดอาจช่วยชะลอการเกิดแผลเป็นได้ บางครั้งอาจต้องผ่าตัดปลูกถ่ายปอด ทั่วโลกมีผู้ป่วยภาวะนี้กว่า 5 ล้านคน อายุคาดเฉลี่ยโดยทั่วไปแล้วไม่เกิน 5 ปี
แหล่งข้อมูลอื่น

| --- | --- |
การจำแนกโรค: DICD-10: J84.1 ICD-10-CM: J84.10 ICD-9-CM: 516.31 MeSH: D011658
ทรัพยากรภายนอก: Patient UK: พังผืดของปอด
พังพอนแคระธรรมดา

| พังพอนแคระธรรมดา |
| --- | --- |

สถานะการอนุรักษ์
 ความเสี่ยงต่ำ  (IUCN 3.1)
การจำแนกชั้นทางวิทยาศาสตร์
อาณาจักร:: Animalia
ไฟลัม:: Chordata
ชั้น:: Mammalia
อันดับ:: Carnivora
วงศ์:: Herpestidae
สกุล:: Helogale
สปีชีส์:: H.  parvula
ชื่อทวินาม
Helogale parvula (Sundevall, 1847)

ชนิดย่อย
  H. p. ivori Thomas, 1919  H. p. mimetra Thomas, 1926  H. p. nero Thomas, 1928  H. p. parvula (Sundevall, 1847)  H. p. ruficeps Kershaw, 1922  H. p. undulatus (Peters, 1852)  H. p. varia Thomas, 1902 

แผนที่แสดงการกระจายพันธุ์
พังพอนแคระธรรมดา (อังกฤษ: Common dwarf mongoose, Dwarf mongoose; ชื่อวิทยาศาสตร์: Helogale parvula) เป็นสัตว์กินเนื้อขนาดเล็กชนิดหนึ่ง ในวงศ์พังพอน (Herpestidae)
จัดเป็นพังพอนขนาดเล็กอีกชนิดหนึ่ง มีความยาวไม่ถึง 1 ฟุต ส่วนหัวขนาดใหญ่ หูเล็ก และหางยาว ขาสั้น แต่อุ้งเท้ายาว  กระจายพันธุ์ในแถบแอฟริกากลาง เช่น เอธิโอเปีย ไปจนถึงแอฟริกาใต้
เป็นสัตว์ที่กินอาหารได้หลากหลาย โดยมากจะเป็นพวกสัตว์ตัวเล็ก ๆ เช่น แมงมุม, แมงป่อง, จิ้งเหลน งู ตลอดไปจนถึงนกตัวเล็ก ๆ รวมถึงผลไม้
พังพอนแคระธรรมดาเป็นสัตว์ที่มีพฤติกรรมอยู่รวมกันเป็นฝูง ตั้งแต่ 2-20 ตัว โดยตัวเมียจะมีจำนวนมากกว่าตัวผู้ โดยมีตัวเมียเป็นจ่าฝูง และเป็นสัตว์ที่มีการจับคู่แบบคู่เดียวกันตลอดทั้งชีวิต และมีการส่งเสียงร้องเพื่อสื่อสารกันโดยเฉพาะ
แหล่งข้อมูลอื่น

ข้อมูลที่เกี่ยวข้องกับ Helogale parvula ที่วิกิสปีชีส์